CELEX: 51998PC0732
Language: da
Date: 1998-12-31
Title: Forslag til Rådets forordning (EF) om omregningskurserne mellem euroen og valutaerne i de medlemsstater, der indfører euroen

KOMMISSIONEN FOR DE EUROPÆISKE FÆLLESSKABER
                                      Bruxelles, den 31.12.1998
                                      KOM(1998) 732 endelig udg.
                                      98/0353 (CNB)
                          Forslag til
              RÅDETS FORORDNING (EF)
       om omregningskurserne mellem euroen
og valutaerne i de medlemsstater, der indfører euroen
                (forelagt af Kommissionen)
 ---pagebreak---  ---pagebreak---                              Udkast til rådets forordning (ËF)
                          om omregningskurserne mellem euroen
                   og valutaerne i de medlemsstater, der indfører euroen
                                      BEGRUNDELSE
Fra og med den 1. januar 1999 træder euroen i stedet for de nuværende valutaer i
Belgien, Tyskland, Spanien, Frankrig, Irland, Italien, Luxembourg, Nederlandene, Østrig,
Portugal og Finland.
Denne valutaændring kræver vedtagelse af de omregningskurser, til hvilke euroen
erstatter de nationale valutaer, og til hvilke euroen i overgangsperioden opdeles i
nationale valutaenheder.
I.       Generelle betragtninger
Traktatens artikel 109 L, stk. 4, fastsætter, at Rådet på datoen for indledning af tredje fase
med enstemmighed blandt medlemsstaterne uden dispensation, på forslag af Kommis-
sionen og efter høring af ECB vedtager omregningskurserne.
I to kommunikéer af henholdsvis den 3. maj 1998 og den 26. september 1998 meddelte
ministrene fra de medlemsstater, der indfører euroen som deres fælles mønt, centralbank-
cheferne fra disse medlemsstater, Kommissionen og Det Europæiske Monetære
Institut/Den Europæiske Centralbank, hvordan omregningskurserne vil blive fastlagt og
vedtaget den 31. december 1998. De meddelte bl.a.:
         "Den 31. december 1998 vil Kommissionen efter den sædvanlige centralbank-
         procedure og i overensstemmelse med gældende procedurer ... beregne de sidste
         officielle ecu-vekselkurser for de deltagende lande. Kommissionen vil foreslå
         disse kurser til vedtagelse af Rådet som de uigenkaldeligt fastlåste
         omregningskurser for euroen."
Denne procedure sikrer, at vedtagelsen af omregningskurserne for euroen ikke i sig selv
ændrer ecuens værdi udadtil, jf. traktatens artikel 109 L, stk. 4.
For at øge retssikkerheden og skabe større klarhed for markedsaktørerne og fremskynde
procedurerne om eftermiddagen den 31. december 1998 vedtog Kommissionen allerede
den 9. december 1998 sit forslag til Rådets forordning uden omregningskurserne.
De officielle ecu-vekselkurser for valutaerne i de medlemsstater, der indfører euroen, er
blevet beregnet af Kommissionen den 31. december 1998 efter den etablerede procedure.
                                               /
 ---pagebreak--- Kommissionen meddeler disse kurser til Rådet, Europa-Parlamentet og Den Europæiske
Centralbank som de foreslåede uigenkaldeligt fastlåste omregningskurser.
II.     Bemærkninger til de enkelte artikler
Artikel 1
Denne artikel angiver de omregningskurser, der er omhandlet i artikel 1, tredje led, i
Rådets forordning (EF) nr. 974/98 af 3. maj 1998 om indførelse af euroen1.
Ved omregningskurserne etableres sammen med bestemmelserne i artikel 2 og 3 i Rådets
 forordning (EF) nr. 974/98 forbindelsen mellem euroen og de nationale valutaer i de
medlemsstater, der indfører euroen.
Desuden fastlægger omregningskurserne i overensstemmelse med artikel 6, stk. 1, i
Rådets forordning (EF) nr. 974/98 i løbet af overgangsperioden, der begynder den 1.
januar 1999 og slutter den 31. december 2001, hvordan euroen vil blive opdelt i nationale
valutaenheder.
I overensstemmelse med Rådets forordning (EF) nr. 1103/97 af 17. juni 1997 om visse
bestemmelser vedrørende indførelsen af euroen2 fastsættes omregningskurserne med seks
betydende cifre; omregningskurserne fastsættes som én euro udtrykt i hver af de
nationale valutaer i de medlemsstater, der indfører euroen.
Artikel 2
Ved denne artikel sikres det, at forordningen gælder fra begyndelsen af tredje fase af Den
Økonomiske og Monetære Union, dvs. fra den 1. januar 1999 kl. 0.00 lokal tid. Rådets
 forordning (EF) nr. 974/98 gælder fra samme tidspunkt.
 1
     EFT L 139 af 11.5.1998, s. 1.
2
     EFT L 162 af 19.6.1997, s. 1.
 ---pagebreak---                           Forslag til Rådets forordning (EF)
                      om omregningskurserne mellem euroen
            og valutaerne i de medlemsstater, der indfører euroen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig
artikel 109 L, stk. 4, første punktum,
under henvisning til forslag fra Kommissionen,
under henvisning til udtalelse fra Den Europæiske Centralbank, og
ud fra følgende betragtninger:
 1.     Ifølge traktatens artikel 109 J, stk. 4, indledes tredje fase af Den Økonomiske og
        Monetære Union den 1. januar 1999; Rådet, i dets sammensætning af stats- og
        regeringscheferne, bekræftede den 3. maj 1998, at Belgien, Tyskland, Spanien,
        Frankrig, Irland, Italien, Luxembourg, Nederlandene, Østrig, Portugal og Finland
        opfylder de nødvendige betingelser for indførelse af en fælles valuta den 1. januar
        19991;
2.      ifølge Rådets forordning (EF) nr. 974/98 af 3. maj 19982 skal euroen være
        valutaen i de medlemsstater, der indfører den fælles valuta fra den 1. januar 1999;
        indførelsen af euroen kræver vedtagelse af de omregningskurser, til hvilke euroen
        vil erstatte de nationale valutaer, og til hvilke euroen vil blive opdelt i nationale
        valutaenheder; omregningskurserne i artikel 1 er de omregningskurser, der er
        omhandlet i artikel 1, tredje led, i Rådets forordning (EF) nr. 974/98;
    EFT L 139 af 11.5.1998, s. 30.
2
    E1TL 139 af 11.5.1998, s. 1.
 ---pagebreak--- 3.    ifølge Rådets forordning (EF) nr. 1103/97 af 17. juni 1997 om visse bestemmelser
       vedrørende indførelsen af euroen3 erstattes enhver henvisning til ecuen i retlige
       instrumenter med en henvisning til euroen i forholdet 1:1; traktatens artikel 109 L,
       stk. 4, andet punktum, fastsætter, at vedtagelsen af omregningskurserne ikke i sig
       selv ændrer ecuens værdi udadtil; dette sikres ved som omregningskurser at
       vedtage vekselkurserne i forhold til ecuen for valutaerne i de medlemsstater, der
       indfører euroen, som disse beregnes af Kommissionen den 31. december 1998
       efter den etablerede procedure for beregning af de daglige officielle vekselkurser
       for ecuen;
4.     ministrene fra de medlemsstater, der indfører euroen som deres fælles valuta,
       centralbankcheferne fra disse medlemsstater, Kommissionen og Det Europæiske
       Monetære Institut/Den Europæiske Centralbank udsendte henholdsvis den 3. maj
       19984 og den 26. september 1998 to kommunikéer om fastlæggelse og vedtagelse
       af de uigenkaldeligt fastlåste omregningskurser for euroen;
5.     Rådets forordning (EF) nr. 1103/97 fastsætter, at omregningskurserne skal
       vedtages som én euro udtrykt i hver af de nationale valutaer i de medlemsstater,
       der indfører euroen; for at sikre en høj grad af nøjagtighed vil omregnings-
       kurserne blive vedtaget med seks betydende cifre, og der vil ikke blive fastlagt
       nogen omvendte kurser eller bilaterale kurser mellem valutaerne i de medlems-
       stater, der indfører euroen -
3
   EFT L 162 af 19.6.1997, s. 1.
4
   EFT C 160 af 27.5.1998, s. 1.
 ---pagebreak--- UDSTEDT FØLGENDE FORORDNING:
                                         Artikel 1
De uigenkaldeligt fastlåste omregningskurser mellem euroen og valutaerne i de
medlemsstater, der indfører euroen, er:
                                  1 euro =       40,3399 belgiske franc
                                          =      1,95583 tyske mark
                                          =      166,386 spanske peseta
                                          =      6,55957 franske franc
                                          =    0,787564 irske pund
                                          =      1936,27 italienske lire
                                          =      40,3399 luxembourgske franc
                                          =      2,20371 nederlandske gylden
                                          =      13,7603 østrigske schilling
                                          =      200,482 portugisiske escudo
                                          ~      5,94573 finske mark
                                        Artikel 2
Denne forordning træder i kraft den 1. januar 1999.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
                                                                  På Rådets vegne
                                                                      Formand
 ---pagebreak---                                                                    ISSN 0254-1459
                                             KOM(98) 732 endelig udg.
                                    DOKUMENTER
DA                                                              09 10 01 06
                                   Katalognummer : CB-CO-98-763-DA-C
Kontoret for De Europæiske Fællesskabers Officielle Publikationer
L-2985 Luxembourg